**төсөл**

НОМГОН СУМЫН 2018 ОНЫ ШИЛДЭГ БҮТЭЭН БАЙГУУЛАЛТ, ТОХИЖИЛТ, НОГООН БАЙГУУЛАМЖТАЙ, ЦЭМЦГЭР БАЙГУУЛЛАГА АЖ АХУЙН НЭГЖ, ИРГЭНИЙГ ШАЛГАРУУЛАХ БОЛЗОЛТ УРАЛДААНЫ УДИРДАМЖ

Нэг. ЗОРИЛГО: Сумын нутаг дэвсгэрт үйл ажиллагаа явуулж буй бүх байгууллага, аж ахуйн нэгжийн үйл ажиллагааг идэвхжүүлэх, байгууллага, айл, өрх, иргэний нийгмийн хариуцлагыг өндөрсгөх, тохижилт, бүтээн байгуулалт, хог хаягдал, цэвэрлэгээний менежментийг сайжруулах, ажлын шинэ санал санаачлагыг дэмжих, сумын өнгө үзэмжийг дээшлүүлэх замаар иргэдийн ая тухтай орчинд ажиллаж амьдрах нөхцлийг хангуулахад энэхүү болзолт уралдааны зорилго оршино.

Хоёр. ХАМРАХ ХҮРЭЭ: Номгон суманд үйл ажиллагаа явуулж буй төрийн байгууллага, орон нутгийн болон төрийн өмчийн, хувийн хэвшлийн бүх аж ахуйн нэгж, иргэд, нөхөрлөл, баг хамт олон.

Гурав. ХЭРЭГЖҮҮЛЭХ ХУГАЦАА: 2018 оны 03 дугаар сарын 21-ний өдрөөс 10 дугаар сарын 15-ны өдөр

Дөрөв. ШАЛГУУР ҮЗҮҮЛЭЛТ:

4. Байгууллагын түвшинд

4.1. Тухайн байгууллага нь бүтээн байгуулалтын бодитой 1-ээс доошгүй ажлыг санаачлан хийсэн байна.

4.2. Улсын болон орон нутгийн төсөв, төсөл хөтөлбөр, аймаг, сумын эдийн засаг, нийгмийг хөгжүүлэх 2018 оны үндсэн чиглэлд төсөв нь тусгагдаагүй ажлыг хийсэн байна.

4.3. Бүтээн байгуулалт, гаднах тохижилтыг сайжруулахын өмнөх байдлыг фото зургаар баталгаажуулсан байна.

4.4. Бүтээн байгуулалтын ажлыг байгууллагын орчноос гадна шаардлагатай газруудад хийж болно.

4.5. Бүтээн байгуулалтын ажлыг холбогдох хууль тогтоомж, стандарт шаардлагад нийцүүлэн хийсэн байна.

4.6. Гадна талбайдаа мод, бут, сөөг тарьж зүлэгжүүлэх, нэмэгдүүлэх, цэцгийн мандал хийх, ногоон байгууламжийг нэмэгдүүлсэн байх, ногоон байгууламж хийх талбайгүй тохиолдолд өөрийн эзэмшиж буй нийт талбайн 10-аас доошгүй хувьтай тэнцэх хэмжээний газарт ногоон байгууламж бий болгосон байх

4.7. Хаяг, рекламаа  стандартын дагуу шинэчлэх, гэрэлтүүлэгтэй болгох

4.8. Холбогдох стандарт, ариун цэвэр, эрүүл ахуйн  шаардлага хангасан байх

4.9. Гадна орчныхоо 50 м хүртэлх нийтийн эзэмшлийн зам талбай, ногоон байгууламж, явган хүний замын хогийг тогтмол цэвэрлэж, орчныг бохирдолгүй цэвэр байлгаж, шарилж хогийн ургамлыг түүж цэвэрлэх

4.10. Болзолт уралдааны хугацаанд хийгдсэн тохижилт, ногоон байгууламж, цэвэрлэгээ, бүтээн байгуулалтын ажлыг харуулсан цогц альбом хийх

5. Айл, өрх, иргэдийн түвшинд

5.1. Тухайн айл, өрх, иргэн нь ажиллаж амьдарч буй орчноо тохижуулж, өнгө үэзмжийг сайжруулсан бүтээн байгуулалт хийсэн байна.

5.2. Бүтээн байгуулалт, гаднах тохижилтыг сайжруулахын өмнөх байдлыг фото зургаар баталгаажуулсан байна.

5.3. Бүтээн байгуулалтын ажлыг холбогдох хууль тогтоомж, стандарт шаардлагад нийцүүлэн хийсэн байна.

5.4. Айл өрх бүр хогийн савнаасаа хийсэх, дүүрэх, асгарах зэрэг асуудлыг цогцоор шийдвэрлэсэн хогийн савтай болох, байршуулах.

Зургаа. ШАЛГАРУУЛАЛТЫГ ЗОХИОН БАЙГУУЛАХ, ДҮГНЭХ

6.1. Байгууллага, аж ахуйн нэгж, иргэд 2018 оны 10 дугаар сарын 01-нээс 15-ны дотор тайлангаа ирүүлнэ. Тайланд бүтээн байгуулалтын ажлын хүрээнд зохион байгуулсан арга хэмжээний талаарх мэдээлэл, зарцуулсан төсөв, бүтээн байгуулалт хийж буй ажлын явц, гүйцэтгэлийн ажлын альбом, гар бие оролцсон хүний тоо, бусад нотлох баримтыг ирүүлнэ.

6.2. Сумын иргэдийн Төлөөлөгчдийн Хурлын Тэргүүлэгчид, болзолт уралдааныг зохион байгуулах ажлын хэсэг, Эмэгтэйчүүдийн холбоотой хамтран 2018 оны 10 дугаар сарын 15-ны өдрийн дотор ирүүлсэн материал бүртэй танилцан шалгаруулалтын дүнг гаргана.

Долоо. ШАГНАЛ, УРАМШУУЛАЛ

Байгууллага

1 дүгээр байр: Өргөмжлөл 250 000 төгрөгийн мөнгөн урамшуулал

2 байр: Өргөмжлөл, 150 000 төгрөгийн мөнгөн урамшуулал

3-р байр: Өргөмжлөл 100 000 төгрөгийн мөнгөн урамшуулал

Иргэн

1 дүгээр байр: Өргөмжлөл 150 000 төгрөгийн мөнгөн урамшуулал

2 байр: Өргөмжлөл, 100 000 төгрөгийн мөнгөн урамшуулал

3-р байр: Өргөмжлөл 80 000 төгрөгийн мөнгөн урамшуулал

**номгон сумын итх-ын тэргүүлэгчид**